Slåpetorn

Slåpetorn (Prunus spinosa) er en løvfellende busk i rosefamilien. Den vokser spredt langs kysten i Sør-Norge.

Fruktene er egentlig en type villplommer og er litt bitre på smak. Ved frost forsvinner mye av den bitre/tørre smaken. Fruktene, kalt slåper, er små og mørkeblå med lyst kjøtt. I tillegg til å brukes i produksjon av Sloe Gin og Pacharán, er de blitt brukt til gelé, sirup, sloe-vin (en sterkvin) og i gammel folkemedisin. Bladene er også blitt brukt som te. Kjernene i frukten kan gi forgiftninger, særlig som knust.  

I Ålefjær utenfor Kristiansand kalles disse bærene for «krigerplommer». I gamle dager lot man dem henge til frosten kom og lagde så vin eller likør av dem. Trevirket har tradisjonelt vært brukt til krigsklubber og spaserstokker i irsk tradisjon.; copy.

Treverket til slåpetorn er svært hardt og det er mye pigger på buskene.

Slåpetorn er vertsplante for den utrydningstruede sommerfuglen slåpetornstjertvinge.

 Galleri 

 Referanser 

 Eksterne lenker 


Kategori:Kirsebærslekta
Kategori:Hvite blomster
Kategori:Planter formelt beskrevet i 1753
Kategori:Planter formelt beskrevet av Carl von Linné